AWTONEKROLOĠIJA Ta' Albert M. Cassola I. Għajnejja għalaqt. Is-snin li għext intemmu, ħallejt il-ħbieb (nittama l-ebda għedewwa); naf, hu x'inhu, li jien fittixt is-sewwa, imqar jekk hemm uħud li d-deni jsemmu. Sa fejn naf jien lil ħadd ma xrobtlu demmu, sa fejn naf jien imxejt kemm stajt bil-ħlewwa mal-barranin daqskemm ma' dawk ta' ġewwa; lil-lsien ħażin dejjem rażżantlu semmu. Ħwejjeġ kbar wisq m għamiltx minħabba l-ħila dgħajfa u minkejja r-rieda tant qawwija: ktibt xi ċekċik, dammejt kultant taqbila b'xi verità mhux darba tnejn mogħnija. Xi ħsibt mill-ħajjaż Telgħa wieqfa u twila tfewwaħ bil-ward iżda bix-xewk miksija. Daqstant għamilt. Did-darba għalaqt għajnejja ħalli niftaħhom fis-smewwiet tal-ġenna; issa bil-ġmiel eternament nithenna t'Alla l-Imbierek jgħammar b'għaġeb ħdejjal Ġrajjiet kefrin ma nqastx li nara għaddejja, xi drabi doqt ħlewwiet ta' l-aqwa benna, iżda kull waqt dal-waqt jien kont nistenna, il-waqt tal-mewt li naf li kienet ġejja. Min jafni x'ħass kif l-aħbar kiebja sema'2 Għela xi ftit, jew ma tax kas, jew faħħar l-egħmil ta' ħajti, jew lil dana rema2 Tiegħu l-ġudizzju, huwa x'inhu, mhux l-aħħar. għax l-aħħar wieħed ikun dak tas-Sema, mogħti minn Alla li għall-ħaqq hu mfaħħarl ĦAJJA 103 Daqstant għamilt. Għext żgur fil-biża' t'Alla u fdajt bil-qalb fil-ħniena kbira tiegħu; fih ittamajt biex darba ngħammar miegħu, imqar jekk f'idi l-egħmil tiegħi ħalla. Ma stmerrejt qatt li spalla nkun ma' spalrà ma' l-Anġlu tiegħi u li nżomm ma' driegħu meta xi ħadd ħażin xewwixni nbiegħu u riedni niċħad lill-Bambin fl-istalla. Dan nista' nżid: li-dnibt u ndimt biex lura dejjem arġajt malajr; bis-sogħba kollha mort għarrkobbtejja fl-għar, quddiem maxtura. Qalbi bil-ħlewwa jiena kont inħollha ta' dak Ġest li taħt l-imqaddsa sura tal-ħobż divin baqa' magħqud mal-folla.